
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0096/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra[footnoteRef:4], a najmä na jeho článok 19, [4:  	Ú. v. ES L 208, 5.8.2002, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre dopravu a cestovný ruch,
–	so zreteľom na správu Výboru pre kontrolu rozpočtu (A9-0107/2024),
1.	udeľuje absolutórium výkonnej riaditeľke Európskej námornej bezpečnostnej agentúry za plnenie rozpočtu agentúry za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskej námornej bezpečnostnej agentúry, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 11. apríla 2024 o účtovnej závierke Európskej námornej bezpečnostnej agentúry za rozpočtový rok 2022 (2023/2158(DEC))
Európsky parlament,
–	so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0096/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra[footnoteRef:9], a najmä na jeho článok 19, [9:  	Ú. v. ES L 208, 5.8.2002, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre dopravu a cestovný ruch,
–	so zreteľom na správu Výboru pre kontrolu rozpočtu (A9-0107/2024),
1.	schvaľuje účtovnú závierku Európskej námornej bezpečnostnej agentúry za rozpočtový rok 2022;
2.	poveruje svoju predsedníčku, aby postúpila toto rozhodnutie výkonnej riaditeľke Európskej námornej bezpečnostnej agentúry, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej námornej bezpečnostnej agentúry za rozpočtový rok 2022 (2023/2158(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Európskej námornej bezpečnostnej agentúry za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre dopravu a cestovný ruch,
–	so zreteľom na správu Výboru pre kontrolu rozpočtu (A9-0107/2024),
A.	keďže podľa výkazu príjmov a výdavkov[footnoteRef:11] bol konečný rozpočet Európskej námornej bezpečnostnej agentúry (ďalej len „agentúra“) za rozpočtový rok 2022 na úrovni 115 807 269,88 EUR, čo v porovnaní s rokom 2021 predstavuje nárast o 9,48 %; keďže rozpočet agentúry pochádza z rozpočtu Únie a prevádzkových príjmov; [11:  	Ú. v. EÚ C 73, 28.2.2023, s. 91.] 

B.	keďže Dvor audítorov vo svojej správe o overení ročnej účtovnej závierky agentúry za rozpočtový rok 2022 (ďalej len „správa Dvora audítorov“) uvádza, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne;
C.	keďže pokiaľ ide o oblasť obstarávania agentúry, v roku 2022 neboli hlásené žiadne problémy, ktoré by si vyžadovali nápravné opatrenia, neprebiehajú žiadne nápravné opatrenia z auditov a posúdení z predchádzajúcich rokov a nie sú žiadne nápravné opatrenia, ktoré by boli nevyriešené;
D.	keďže pokiaľ ide o oblasť systémov vnútornej kontroly agentúry, v roku 2022 neboli hlásené žiadne problémy, ktoré by si vyžadovali nápravné opatrenia, neprebiehajú žiadne nápravné opatrenia z auditov a posúdení z predchádzajúcich rokov a nie sú žiadne nápravné opatrenia, ktoré by boli nevyriešené;
Rozpočtové a finančné riadenie
1.	s uznaním konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia rozpočtu viazaných rozpočtových prostriedkov v bežnom roku vo výške 99,80 %, čo v porovnaní s rokom 2021 predstavuje mierne zvýšenie o 0,14 %, a miera plnenia platobných rozpočtových prostriedkov v bežnom roku dosiahla 98,42 %, čo predstavuje zvýšenie o 1,10 %;
Výkonnosť
2.	víta, že agentúra používa kľúčové ukazovatele výkonnosti (KPI) na meranie vykonávania svojho ročného pracovného programu v kľúčových oblastiach, ku ktorým agentúra prispieva, a svojich horizontálnych činností (udržateľnosť, dohľad, bezpečnosť a ochrana, zjednodušenie, digitalizácia, technická pomoc, budovanie kapacít a strategická podpora); oceňuje, že ciele sa celkovo dosiahli, pričom len veľmi málo z nich nebolo splnených, najmä z opodstatnených dôvodov; ďalej konštatuje, že agentúra dosiahla svoje ciele na rok 2022 v súlade s ročným pracovným programom a viacročným strategickým rámcom;
3.	berie na vedomie, že agentúra sa aktívne zapájala do viacerých iniciatív súvisiacich s Európskou zelenou dohodou a poskytovala podporu a údaje Komisii a členským štátom s osobitným dôrazom na rôzne návrhy v rámci balíka Fit for 55, napríklad iniciatívu FuelEU Maritime a návrh zameraný na rozšírenie systému obchodovania s emisiami na námornú dopravu;
4.	víta, že agentúra sa stala dôležitým aktérom, pokiaľ ide o monitorovanie a nahlasovanie plavidiel, ktoré sú predmetom záujmu, po nezákonnej a nevyprovokovanej ruskej invázii na Ukrajinu vo februári 2022; v tejto súvislosti konštatuje, že služba námornej podpory (MSS) informovala členské štáty a Komisiu o plavidlách plaviacich sa pod ruskou vlajkou, konkrétnym členským štátom a Komisii poskytovala informácie o zastaveniach lodí v prístavoch EÚ a informovala aj o zastaveniach lodí v súvislosti so sankciami (napr. dovoz uhlia);
5.	konštatuje, že služby agentúry pre pozorovanie Zeme pokračovali vo vývoji a poskytovaní spôsobilostí dohľadu s dôrazom na CleanSeaNet, námorný dohľad programu Copernicus pre agentúru Frontex a podporu núdzových námorných situácií na mori v kontexte pohotovostného plánu agentúry;
6.	víta, že agentúra poskytovala technickú podporu Komisii a Dozornému úradu EZVO tým, že sa zúčastňovala na inšpekciách, ktoré organizovali s cieľom posúdiť a overiť vykonávanie a presadzovanie právnych predpisov EÚ v oblasti námornej bezpečnosti v členských štátoch;
7.	konštatuje, že v roku 2022 agentúra poskytla Agentúre Európskej únie pre spoluprácu v oblasti presadzovania práva (EUROPOL) prístup k námorným informačným službám a informačným službám dohľadu s cieľom podporiť ich v oblasti presadzovania práva a organizovanej trestnej činnosti na mori;
8.	konštatuje, že agentúra si v roku 2022 ponechala svoju úlohu centra excelentnosti pre budovanie kapacít, vykonávanie projektu IPA II a dokončovanie projektov technickej pomoci v Stredozemnom (SAFEMED IV) a Čiernom a Kaspickom mori (BCSEA);
9.	víta podporu, ktorú agentúra poskytuje Komisii v IMO, najmä na fórach, ako sú MEPC, PPR a CCC; táto podpora sa týka kľúčových oblastí prevencie znečistenia a udržateľnosti vrátane stratégie IMO na zníženie emisií skleníkových plynov, uhlíkovej náročnosti lodnej dopravy, bezpečnosti, hodnotenia, zavádzania a využívania udržateľných alternatívnych palív a technológií, morského odpadu a podmorského hluku; zdôrazňuje, že nadchádzajúca práca IMO na vypracovaní príslušných požiadaviek a noriem pre používanie nových palív a technológií bude mať kľúčový význam pre ich zavádzanie na celosvetovej úrovni, ako aj na úrovni EÚ;
Efektívnosť a zisky
10.	konštatuje, že v rámci nového mandátu pre európsku spoluprácu pri činnostiach pobrežnej stráže si agentúra vymieňala informácie, odborné znalosti, postupy, materiály odbornej prípravy a nástroje s Európskou agentúrou pre kontrolu rybárstva (EFCA) a agentúrou Frontex; ďalej berie na vedomie, že agentúra naďalej úzko spolupracuje s Európskym monitorovacím centrom pre drogy a drogovú závislosť (EMCCDA) s cieľom zvýšiť efektívnosť a ušetriť náklady vďaka geografickej blízkosti oboch agentúr; víta, že agentúra poskytovala centru EMCCDA podporu výmenou poznatkov v súvislosti s registráciou EMAS a s agentúrou EFCA pokračovala v zabezpečovaní vzájomného záložného mechanizmu pre účtovnú funkciu v oboch agentúrach; poukazuje na horizontálne prínosy spolupráce a prispôsobovania najlepších postupov a tiež na to, že vďaka spoločným iniciatívam sa spájajú rôzne perspektívy, znižuje sa duplicita úsilia, rozširuje sa vzdelávanie a posilňujú vzťahy medzi účastníkmi;
11.	konštatuje, že agentúra sa usilovala zvýšiť svoju efektívnosť a účinnosť automatizáciou postupov, aby výrazne znížila administratívne zaťaženie konkrétnych zamestnancov, vďaka čomu by sa mohli zamerať na úlohy v súvisiacich oblastiach s vyššou pridanou hodnotou; konštatuje, že agentúra okrem toho iniciovala pilotné projekty v oblasti kvalifikovaného elektronického podpisu a integrácie podnikových nástrojov do systému ARES; vyzýva agentúru, aby identifikovala ďalšie interné postupy, ktoré by sa mohli zjednodušiť prostredníctvom automatizácie;
Personálna politika
12.	konštatuje, že k 31. decembru 2022 bol plán pracovných miest stabilný, naplnený na 99,06 %, pričom z 212 zamestnancov povolených v rámci rozpočtu Únie (rovnaký počet ako v roku 2021) bolo vymenovaných 210 úradníkov a dočasných zamestnancov; poznamenáva, že v roku 2022 agentúra okrem toho zamestnávala 28 zmluvných zamestnancov a 16 vyslaných národných expertov;
13.	konštatuje neexistenciu rodovej rovnováhy v rámci vrcholového a stredného manažmentu agentúry, kde je zo 16 manažérov päť žien (31 %); konštatuje neexistenciu rodovej rovnováhy medzi členmi správnej rady agentúry, kde 10 zo 57 členov (18 %) sú ženy; ďalej konštatuje neexistenciu rodovej rovnováhy medzi zamestnancami agentúry celkovo, kde 99 z 264 zamestnancov (38 %) sú ženy; pripomína, že je dôležité zabezpečiť rodovú rovnováhu, a vyzýva agentúru, aby tento aspekt zohľadnila pri budúcom prijímaní zamestnancov a menovaní do vyššieho a stredného manažmentu; víta v tomto ohľade, že agentúra prijala akčný plán pre rodovú rovnosť na roky 2022 – 2025 zameraný na zlepšenie rodovej rovnováhy a rovnosti z dlhodobého hľadiska na základe kvality; žiada Komisiu a členské štáty, aby zohľadnili význam zabezpečenia rodovej rovnováhy pri predkladaní ich nominácií na členov správnej rady agentúry; nabáda agentúru, aby prijala aj tzv. chartu o vývoji a inováciách a naďalej sa zúčastňovala na iniciatívach podporujúcich rozmanitosť a začleňovanie na pracovisku na všetkých úrovniach hierarchie;
14.	zdôrazňuje pretrvávajúcu výzvu pri nábore vyslaných národných expertov vzhľadom na ťažkosti prilákať odborníkov z členských štátov; poukazuje na to, že agentúra mala niekoľko neúspešných výziev; navrhuje, aby interní zmluvní zamestnanci mali možnosť postúpiť do ďalšej funkčnej skupiny na základe všeobecného výberového konania; pokiaľ ide o zvýšenie efektivity konštatuje, že agentúra sa snaží a pracuje na zlepšení svojich postupov s cieľom zvýšiť ich účinnosť a efektívnosť, aby sa optimalizovalo využívanie ľudských a finančných zdrojov;
15.	víta, že v súvislosti s predchádzaním obťažovaniu na pracovisku bolo po úspešnom ukončení povinnej odbornej prípravy vymenovaných šesť nových dôverných poradcov, ktorí už v súčasnosti vykonávajú túto úlohu v agentúre;
16.	konštatuje, že agentúra spustila projekt stratégie v oblasti ľudských zdrojov s konzultáciami so zamestnancami, manažmentom a výborom zamestnancov, projekt na vytvorenie online úvodného programu pre nových zamestnancov a prípravné práce súvisiace s rozhodnutím o pracovnom čase a hybridnej práci, ktorých prijatie sa očakávalo v roku 2023; žiada agentúru, aby orgán udeľujúci absolutórium priebežne informovala o pokroku v tejto veci;
Prevencia, riešenie konfliktov záujmov a transparentnosť
17.	berie na vedomie, že od členov a náhradníkov správnej rady agentúry sa požaduje, aby pri svojom vymenovaní podpísali vyhlásenie o záväzkoch a dôvernosti a aby každoročne deklarovali akýkoľvek (potenciálny) konflikt záujmov, ktorý by sa mohol považovať za škodlivý pre zaobchádzanie s ktorýmkoľvek bodom programu na začiatku každého zasadnutia správnej rady; konštatuje, že všetci zamestnanci (vrátane vyššieho manažmentu zapojeného do osobitných postupov) sú povinní deklarovať (potenciálne) konflikty záujmov v rôznych postupoch, ako sú verejné obstarávanie a prijímanie zamestnancov; berie na vedomie, že v priebehu roka 2022 člen výberovej komisie vyhlásil jeden prípad konfliktu záujmov v rámci výberového konania a po analýze nahláseného konfliktu bol člen nahradený;
18.	konštatuje, že agentúra prijala politiku v oblasti konfliktu záujmov pre členov svojej správnej rady, v ktorej sú stanovené zásady riadenia nestrannosti a nezávislosti jej členov a ich náhradníkov a vymedzujú sa opatrenia na zabezpečenie ich praktického uplatňovania, aby sa predišlo nevhodnému ovplyvňovaniu nestrannosti a nezávislosti členov rady počas výkonu ich povinností minulými, súčasnými alebo budúcimi záujmami a zmiernilo sa riziko, že by k tomu mohlo dôjsť;
19.	berie na vedomie, že životopisy členov správnej rady a riadiacich pracovníkov sú uverejnené na webovom sídle agentúry;
Ďalšie pripomienky
20.	oceňuje, že v súlade s rámcom riadenia rizík agentúry bol register rizík v roku 2022 plne aktualizovaný a doladený a že počas tohto procesu sa osobitná pozornosť venovala identifikácii potenciálnych rizík súvisiacich s podvodmi a celkovým príležitostiam; ďalej víta, že v nadväznosti na inváziu Ruska na Ukrajinu bolo odhalených niekoľko nových rizík a príležitostí súvisiacich s touto závažnou krízou, ktoré boli zahrnuté do aktualizovaných registrov rizík;
21.	vyslovuje blahoželanie, že agentúra vyvinula viacero ad hoc produktov na pomoc členským štátom a Komisii pri vykonávaní sankcií EÚ v súvislosti s inváziou Ruskej federácie na Ukrajinu, ako je nahlasovanie zastavení lodí s konkrétnym nákladom a pod konkrétnymi vlajkami v prístavoch; ďalej víta, že agentúra vypracovala a príslušným zainteresovaným stranám predkladá mesačnú správu o vplyve vývoja na Ukrajine na námornú dopravu a obchod;
22.	víta, že agentúra v roku 2022 vykonala rôzne ekologizačné činnosti, okrem iného realizovala napríklad rozsiahlu ekologizačnú komunikačnú kampaň, zriadila opätovne použiteľnú stacionárnu miestnosť, zúčastnila sa na Európskom týždni mobility a znížila všeobecnú teplotu vo svojich priestoroch počas zimnej sezóny;
23.	pripomína, že agentúra začala v roku 2019 projekt ekologizácie s cieľom zaviesť environmentálne manažérstvo, pričom posledná etapa projektu uzavretá externým overovacím auditom prebehla v januári 2022; berie na vedomie, že agentúra získala následne značku EMAS a uverejnila svoje environmentálne vyhlásenie;
24.	konštatuje, že agentúra zintenzívnila spoluprácu s Agentúrou Európskej únie pre kybernetickú bezpečnosť tým, že sa zúčastnila na pilotnom projekte budúceho vykonávania pripravovaného nariadenia o kybernetickej bezpečnosti; ďalej konštatuje, že agentúra posilnila svoju spoluprácu s tímom CERT EU tým, že predĺžila platnosť osobitnej dohody o úrovni poskytovaných služieb, ktorá teraz zahŕňa viac opatrení, napríklad zvýšený počet posúdení bezpečnosti, a umožnila monitorovanie bezpečnostných udalostí v rámci IT infraštruktúry EMSA v reálnom čase;  ďalej konštatuje, že agentúra vykonáva pravidelné hodnotenia bezpečnosti s tímom CERT EU a poskytovateľom medziinštitucionálnych bezpečnostných služieb Rady;
25.	konštatuje, že agentúra zaviedla rôzne opatrenia s cieľom zvýšiť svoju viditeľnosť a prítomnosť na internete, ako sú usporadúvanie konferencií, zdieľanie videí vysvetľujúcich hlavné činnosti a právomoci agentúry, živé vysielanie a prijatie koncepcie dňa otvorených dverí EMSA;
26.	oceňuje záväzok agentúry zlepšiť viacjazyčnú komunikáciu, čím sa zabezpečí väčšia dostupnosť pre všetkých európskych občanov; konštatuje, že päťročná stratégia agentúry, správy o európskom námornom prostredí a správy o európskej námornej bezpečnosti sú teraz prístupné vo všetkých 24 jazykoch EÚ;
27.	zdôrazňuje význam činností agentúry v oblasti námornej bezpečnosti a žiada, aby naďalej poskytovala technickú pomoc Komisii počas inšpekcií v tomto rámci podľa nariadenia Európskeho parlamentu a Rady (ES) č. 725/2004 o zvýšení bezpečnosti lodí a prístavných zariadení; zdôrazňuje výrazný nárast kybernetických incidentov v námornom odvetví v posledných rokoch;
28.	vyzýva na podporu digitalizácie odvetvia námornej dopravy uľahčením elektronického prenosu údajov, podporou zjednodušenia a poskytovania systémov a služieb integrovaného námorného dozoru a informovanosti o námornej situácii Komisii a členským štátom;
29.	zdôrazňuje, že rast flotily EÚ (z hľadiska lodí aj tonáže) je v porovnaní s rastom celosvetovej flotily pomalší; za posledných päť rokov zaznamenala flotila EÚ nárast o 3,4 % na rozdiel od globálnej flotily, ktorá vykazovala výraznejší nárast o 7 %;
°
°	°
30.	pokiaľ ide o ďalšie poznámky prierezovej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:12] o výkonnosti, finančnom hospodárení a kontrole agentúr. [12:  	Prijaté texty, P9_TA(2024)0280.] 

